Klip Promo SNOWPIERCER Paparkan Aksi Yang Penuh Mendebarkan
TNT telah melancarkan teaser siri televisyen Snowpiercer, adaptasi dari filem berjudul sama arahan pemenang Oscar, Bong Joon-Ho. Dibintangi aktres Jennifer Connelly, thriller dystopian ini akan keudara pada Ahad, 17 May, eksklusif di TNT. Snowpiercer mengisahkan tentang dimana Bumi tidak lagi sesuai untuk diduduki kerana mengalami musim sejuk yang melampau. Populasi manusia dikumpulkan dalam keretapi yang bergerak mengelilingi dunia. Siri ini menceritakan tentang perbezaan kelas, ketidakadilan sosial dan survival politik. Episod pertama diarahkan secara bersama oleh Scott Derrickson dan James Hawes manakala skrip ditulis oleh Graeme Manson. Siri ini merupakan reboot dari kesinambungan filem asal. Daveed Diggs dan Jennifer Connelly akan membintangi siri ini bersama-sama Mickey Sumner, Annalise Basso, Sasha Frolova, Alison Wright, Benjamin Haigh, Roberto Urbina, Katie McGuinness, Susan Park, Lena Hall, Sheila Vand, Sam Otto, Iddo Goldberg, dan Jaylin Fletcher.